Tveir hvalir sáust rétt í þessu á sundi inn Hvalfjörð til móts við Kúludalsá . Vegfarandi sem átti leið hjá hafði samband við Skessuhorn og lét vita af ferðalagi hvalanna . Hann hafði því miður enga myndavél meðferðis og því hvorki hægt að láta mynd fylgja fréttinni né segja til um hvaða tegund hvala ræðir . Áhugasamir geta hins vegar gert sér ferð í Hvalfjörðinn og freistað þess að berja þessar tilkomumiklu skepnur augum og jafnvel smella myndum af .